ԵՐԵՎԱՆ – Հանրահայտ երգիչ Մայքլ Բուբլեի կայանալիք համերգի մասին իմանալուն պես ArmComedy–ի հատուկ թղթակիցները փորձեցին ձեռք բերել տոմսեր, սակայն պարզվեց, որ տոմսերն ընդհանրապես վաճառքի չեն էլ հանվել։ Համերգի կազմակերպիչ Super Elite Group–ը հայտնեց, որ տոմսերը վաճառքի ընդհանրապես չեն հանվելու, քանի որ համերգը զուտ իրենց կազմակերպության աշխատակիցների, հաճախորդների ու շատ մոտիկ ծանոթների համար է։ Մեր հարցին, թե ինչու է Super Elite Group–ը ամբողջ քաղաքով փակցրել Մայքլ Բուբլեի հսկայական պաստառներ, մենեջեր Անչոկը պատասխանեց՝ «Նախ, Բուբլե չէ, այլ Բաբլ, երկրորդն էլ պաստառները փակցրել ենք, որ ամբողջ քաղաքն իմանա` ինչքան թափով տնօրինություն ունենք, ու ինչ–որ տեղ նախանձից սատկի»։